Han var sønn av klokker Daniel Klykken og hustru Karen Føynum, og kom fra relativt enkle kår. Han ble først satt i skredderlære, men fikk etterhvert i 1793 jobb som sorenskriverkontorist. Ved siden av denne jobben var han i 1795–97 lensmann i Overhalla. Han dro til København i 1801 og fikk i 1802 juridisk eksamen. I 1801 og 1807 deltok han som soldat i forsvaret av København, han hadde ellers flere forskjellige stillinger som kopist og konstituert embetsmann.